stanford-oval/wikipedia huggingface dataset:
Amoral
Historia > In Sequence

Amoral aloitti 7. albuminsa In Sequence työstämisen keväällä 2014. Studiotyöskentely alkoi 13.2.2015.  Levy jatkaa 6. albumin progressiivista linjaa, mutta edeltäjäänsä raskaampana. Albumilla kuullaan uutta kokeilua, uusia instrumentteja ja myös vierailevia muusikoita. Vierailijoina levyllä kuullaan Teho Majamäkeä, Indican laulajaa Jonsua sekä Amine Benotmanea ranskalaisesta Acyl-yhtyeestä. In Sequence julkaistiin maailmanlaajuisesti 5.2.2016. Japanissa se ilmestyi 29.1.2016.
Seitsemännen albumin murinaosuudet laulaa pääosin yhtyeeseen uudestaan 26.3.2015 liittynyt Niko Kalliojärvi. Ari Koivunen laulaa puhtaat vokaalit, jotka ovat laulun osalta albumilla pääroolissa. Niko Kalliojärvi soittaa levyllä myös kitaraa ja seitsemännellä albumilla on myös kappaleita jotka on sovitettu kolmelle kitaralle, kuten joulukuussa 2015 Youtubessa julkaistulla ensimmäisellä singlellä "Rude Awakening" voi kuulla. Amoral esitti kyseisen kappaleen ensisoittona Tuska-festivaalien afterpartyissa kesäkuun lopulla 2015. Esiintyminen oli myös yhtyeen viimeisen kokoonpanon debyytti. Toinen single, progressiivinen ja vintage - henkinen "The Next One To Go" julkaistiin Youtubessa tammikuun lopulla. Ben Varon kertoi saksalaisen metallisivun Negatief.de (Arkistoitu – Internet Archive) haastattelussa albumin tosiperäisestä tarinasta sekä muun muassa linjasta käyttää Ari Koivusen vokaaleja täysin puhtaina Niko Kalliojärven kumeiden murinoiden toimiessa kontrastina aika ajoin.
Bändi keikkaili Suomessa keväällä 2016 esittäen kappaleita In Sequence -albumilta.
26. heinäkuuta 2016 Amoral tiedotti lopettavansa toimintansa vuoden 2017 alussa. Syyksi yhtye ilmoitti jäsentensä jatkuvasti ristiin menevät aikataulut ja sen että kaikki jäsenet eivät kykene enää osallistumaan toimintaan täysillä. Syksyllä 2016 yhtye keikkaili Suomessa viisihenkisenä ilman Ari Koivusta esittäen varhaista ensimmäisen kolmen levyn tuotantoaan. Amoral soitti jäähyväiskeikkansa Tavastia Klubilla Helsingissä 5. tammikuuta 2017. Tällöin mukana olivat kaikki yhtyeen jäsenet kahdenkymmenen vuoden ajalta.
Kokoonpanot

| --- | --- |
1997–2001:  Matti Pitkänen – laulu  Ben Varon – kitara  Silver Ots – kitara  Juhana Karlsson – rummut
2001–2004:  Niko Kalliojärvi – laulu  Ben Varon – kitara  Silver Ots – kitara  Ville Sorvali – basso  Juhana Karlsson – rummut
2004–2007:  Niko Kalliojärvi – laulu  Ben Varon – kitara  Silver Ots – kitara  Erkki Silvennoinen – basso  Juhana Karlsson – rummut
2007–2008:  Niko Kalliojärvi – laulu  Ben Varon – kitara  Silver Ots – kitara  Pekka Johansson – basso  Juhana Karlsson – rummut
2008–2010:  Ari Koivunen – laulu  Ben Varon – kitara  Silver Ots – kitara  Pekka Johansson – basso  Juhana Karlsson – rummut
2010–2015:  Ari Koivunen – laulu  Ben Varon – kitara  Masi Hukari – kitara  Pekka Johansson – basso  Juhana Karlsson – rummut
2015–2017:  Ari Koivunen – laulu  Niko Kalliojärvi – kitara, murina  Ben Varon – kitara  Masi Hukari – kitara, koskettimet  Pekka Johansson – basso  Juhana Karlsson – rummut
Kokoonpanot > Viimeinen kokoonpano

Ben Varon – kitara, säveltäjä, sanoittaja (1997–2017)
Masi Hukari – kitara, koskettimet, säveltäjä (2010–2017)
Ari Koivunen – laulu (2008–2017)
Niko Kalliojärvi – kitara, murina (2002–2008, 2015–2017)
Juhana Karlsson – rummut (1997–2017)
Pekka Johansson – bassokitara (2008–2017)
Kokoonpanot > Entiset jäsenet

Silver Ots – kitara (1997–2010)
Matti Pitkänen – laulu (1997–2001)
Erkki Silvennoinen – bassokitara (2004–2007)
Ville Sorvali – bassokitara (2001–2004)
Julkaisut > Albumit

Wound Creations (2004,  Spikefarm Records)
Decrowning (2005,  Spikefarm)
Reptile Ride (2007,  Spikefarm)
Show Your Colors (2009,  Spinefarm)
Beneath (2011,  Imperial Cassette)
Fallen Leaves & Dead Sparrows (2014,  Imperial Cassette)
In Sequence (2016,  Imperial Cassette)
Julkaisut > Singlet

Leave Your Dead Behind (2007)
Year of the Suckerpunch (2009)
Gave Up Easy (2009)
Same Difference (2011)
Silhouette (2011)
If Not Here, Where? (2013)
No Familiar Faces (2014)
Rude Awakening (2015)
The Next One To Go (2016)
Julkaisut > Demot

Desolation (2001)
Metamorphosis – 05.40
Not to Be – 07.28
Demo II (2001)
The Past to Come
Silent Renewal – 02.23
Enclosing Ends of Existence
Other Flesh (2002)
Other Flesh – 05.43
Metamorphosis – 05.34
Nothing Daunted – 08.12
Aiheesta muualla

Amoralin virallinen sivusto
Amoral Metallimusiikki.net-sivustolla
Amoral Meteli.netissä
Beneath-levyarvosteluja (Arkistoitu – Internet Archive)
FLDS-levyarvosteluja (Arkistoitu – Internet Archive)
Laskuyksikkö

Laskuyksikkö on käsite, jota käytetään rahaan liittyvissä laskutoimituksissa, mutta jolla ei ole vastinetta esineellisenä rahana.
Keskiajalla markka oli Ruotsissa vain laskuyksikkö eikä markan rahoja valmistettu. Niitä alkoi lyöttää kuningas Kustaa Vaasa vasta vuonna 1536. Myös käytöstä poistettu rahayksikkö voi säilyä laskuyksikkönä. Näin kävi Ruotsissa, kun Valtakunnan säätyjen valtionvelkakonttorin (ruots. Riksens Ständers Riksgäldskontor) setelit poistettiin käytöstä 1835. Ihmiset käyttivät vielä pitkään kaiken arvon mittana valtionvelkarahaa (riksgälds), joka säilyi laskuyksikkönä 1860-luvulle saakka. Vähän saman tapaisesti Suomessa säilyivät 1963 tyyppiset pennit laskuyksikkönä vaikka 1 ja 5 pennin kolikot poistettiin käytöstä.
Esimerkki lähempänä nykyaikaa käytössä olleesta laskennallisesta rahayksiköstä on ecu. Euroopan unioni kuitenkin luopui ecusta ja hyväksyi yhteisen rahan nimeksi euron. Historia on osoittanut laskuyksikköjen elävän vain aikansa ja sitten joko syrjäytyvän kokonaan tai sulautuvan vallitsevaan rahajärjestelmään.
Amish-koulusurmat

Amish-koulusurmat olivat maanantaiaamuna 2. lokakuuta 2006 tapahtunut joukkomurha amissien koulussa Nickel Minesin kylässä Pennsylvaniassa, Yhdysvalloissa. Murhaajaksi vahvistettiin 32-vuotias Charles Carl Roberts (s. 7. joulukuuta 1973), joka teki lopuksi itsemurhan.
Ampuja saapui koululle noin 9:51 aamulla, ennen joukkomurhaa tekijä oli jättänyt perheelleen itsemurhaviestin. Hän otti vangeikseen paikalla olleet tyttöoppilaat. Vain yksi tytöistä, 9-vuotias Emma Fisher selvisi vammoitta: hän oli jäänyt poikaoppilaiden seuraan, sillä ei ollut ymmärtänyt joukkomurhaajan käskyjä. Murhaaja määräsi tytöt riviin liitutaulun eteen ja ampui heitä vuorotellen. Luokanopettaja Emma Mae Zook pakeni ja hälytti poliisin paikalle. 13-vuotias Marian Fisher pyysi tulla ammutuksi ensimmäisenä, jotta nuoremmat oppilaat saattaisivat selvitä.
Uhrit

Kaikkiaan ammuskelutapaus vaati viisi kuolonuhria, iältään 7–13-vuotiaita tyttöjä:
Naomi Rose Ebersol (7), kuoli 2.10.2006
Marian Stoltzfus Fisher (13), kuoli 2.10.2006
Anna Mae Stoltzfus (12), kuoli 2.10.2006
Lena Zook Miller (7), kuoli sairaalassa 3.10.2006
Mary Liz Miller (8), kuoli sairaalassa 3.10.2006
Vammautuneet

Kuolonuhrien lisäksi viisi 6–13-vuotiasta tyttöä sai vakavia vammoja:
Rosanna King (6)
Rachel Ann Stoltzfus (8)
Barbara Stoltzfus "Barbie" Fisher (10)
Sarah Ann Stoltzfus (12)
Esther King (13)
Rachel, Esther ja Barbie pääsivät takaisin kouluun myöhemmin syksyllä ja Sarah juuri ennen joulua. Rosanna jäi koomaan.
Alexander Lee

| Alexander Lee Eusebio> 알렉산더.Henkilötiedot |
| --- | --- |
Muut nimet:  Alexander, Xander
Syntynyt: 29. heinäkuuta 1988 Hongkong
Ammatti:  laulaja, näyttelijä ja juontaja
Alexander Lee Eusebio (kor. 알렉산더, Alleksandeo; kiin. 亞歷山大), taiteilijanimeltään Alexander tai Xander (s. 29. heinäkuuta 1988), on Macaossa syntynyt laulaja, näyttelijä ja juontaja, joka nykyisin asuu Etelä-Koreassa.  Hän on eteläkorealaisen U-KISS -yhtyeen entinen jäsen. Vuodesta 2017 lähtien hän esiintyi päähenkilönä filippiiniläisessä 105-osaisessa televisiosarjassa My Korean Jagiya. Hän on toiminut myös radio- ja televisiojuontajana muun muassa Arirang TV:n televisio-ohjelmassa #StyleCast 2017.
Musiikki > U-KISS -yhtyeen jäsenenä

Alexander tuli tunnetuksi ensin eteläkorealaisen U-KISS -yhtyeen jäsenenä vuonna 2008  , ja tämän yhtyeen jäsenenä hän esiintyi neljällä minialbumilla ja yhdellä kokoalbumilla.
Samaan aikaan hän esiintyi myös vierailijana Brave Brothersin levyllä "Finally" ja Hye Ji's:n levyllä "Your Love".
23. helmikuuta 2011 NH Media ilmoitti, että Alexander samoin kuin Ki Bum aikoivat erota yhtyeestä. Viimeiseksi tämän yhtyeen kappaleeksi, jossa Alexander oli mukana, jäi "Shut Up!!", joka oli yhtyeen neljännen EP-levyn Break Time ensimmäinen kappale.
28. heinäkuuta 2020 Alexander itse ilmoitti haastattelussa, että hänet oli erotettu yhtyeestä, koska hän ei ollut saanut osakseen suurta suosiota.
Musiikki > Sooloura vuodesta 2011

Pian U-KISS:istä eroamisensa jälkeen kesäkuussa 2011 Alexander esiintyi "Father, I Honor You" -nimisessä konsertissa Hongkongissa, jossa hän lauloi hengelliset laulut ""아주먼 옛날" ("Kauan kauan sitten") ja "Nobody". Lokakuussa hän esitti laulun "Looking For the Day" yhdessä Brian Joon ja Pastor Johnnyn kanssa.
Saman vuoden joulukuussa Alexander julkaisi ensimmäisen singlensä "I Just" ja aloitti soolouransa Akasaka Blitin järjestämässä tilaisuudessa Tokiossa. Samassa kuussa hän esitti Kuala Lumpurissa uudella albumillaan julkaistut laulut "I Just" ja "Oh! Baby" sekä eräitä tunnettuja lauluja kuten "That Man" ja myös klassisen mandopop-laulun "情非得已", joka oli peräisin taiwanilaisesta draamaelokuvasta "Meteor Garden".
Heinäkuussa 2012 Alexander esiintyi Singaporessa, jossa hän esitti kappaleet "I Just", "Oh! Baby", "Bad Girl" ja "The Kimchi Song". Näistä viimeksi mainittu oli alun perin tarkoitettu draamaelokuvan "Immortal Classic/불후의 명작" ääniraidaksi ja julkaistu sellaisena jo saman vuoden maaliskuussa..
Vuonna 2013 Alexander ja Calvin Chen lauloivat kumpikin singaporelaisen elokuvan "3 Peas in a Pod" tunnuslaulut "You and I" ja " 我与你", Alexander koreaksi ja Calvin Chen mandariinikiinaksi.
Esiintymisiä > Näyttelijänä

Näyttelijän uransa Alexander Lee aloitti vuonna 2012 korealaisessa draamaelokuvassa "Immortal Classic", joka esitettiin sikäläisen television Channel A -kanavalla. Siinä hän esitti ulkomaalaista, joka halusi tietoja Kimchist'. Seuraavana vuonna hän esiinti vierailijana OCN:n televisiosarjan "God's Quiz Season 3" kuudennessa jaksossa.
Vuonna 2015 Alexander esitti korealaisen Ten Yard -ryhmän musiikkivideolla laulun "Promise".
Vuonna 2016 hän esitti Yeob Jungin osaa KBS 2:n sarjassa Moorim School. Samassa sarjassa esiintyivät Lee Hyun-woo ja VIXXin Lee Hong-bin.
Vuosina 2017–2018 hän esitti pääosaa filippiiniläisessä GMA Networkin 105-osaisessa televisiosarjassa My Korean Jagiya yhdessä filippiiniläisen Heart Evangelistan kanssa.
Esiintymisiä > Juontajana

U-KISS-yhtyeen jäsenenä Alexander juonsi yhdessä yhtyeen muiden jäsenten Kevin Woon ja Kim Elin kanssaArirang TV:n radio-ohjelman Pops in Seoul osuuksia All about You ja Radion School. Hän on myös toiminut vierailevana juontajana Arirang TV:n ohjelmissa The M-Wave ja Showbiz Extra. Heinäkuusta syyskuuhun 2012 hän juonsi arkisin Malesian radion päivittäistä kaksiminuuttista kantoninkielistä ohjelmaa "XanderKpop". Nämä jaksot sisälsivät kaikenlaista Koreaan liittyvää asiaa kuten korean kielessä yleistyneitä sanontoja sekä tietoa korealaisista muotivirtauksista. Vuonna 2013 hän juonsi myös 2K13 Feel Korea -nimisen konsertin Vancouverissa Kanadassa. Vuonna 2013 hän ja DJ Isak yhdessä juonsivat Arirangin radio-ohjelman "The Ugly Truth" erään jakson. Seuraavana vuonna hän esiintyi myös Arirangin radion jouluohjelmassa K-Poppin's Christmas Special. Nykyisin hän juontaa Arirangin television ohjelmaa "Stylecast" yhdessä Ashley Choin kanssa sekä eFM:n päivittäistä radio-ohjelmaa "Double Date" yhdessä Superstar K7-voittaja Kevin Ohin kanssa.
Esiintymisiä > Muita esiintymisiä

U-KISS:in jäsenenä Alexander oli mukana monissa varietee-esityksissä sekä verkkoelokuvissa. Vuonna 2015 hän esiintyi säännölisesti Guizhou TV:n ohjelmassa "Perfect Dating"  (贵州卫视 “非常完美”)
Elämäkerta

Alexander Leen äiti on korealainen ja isä puoliksi portugalilainen, puoliksi kiinalainen. Hän syntyi Hongkongissa mutta kasvoi Macaossa, ja hänellä on kaksi vuotta vanhempi sisar. Hän opiskeli tiedotusoppia De Anza Collgessa Kaliforniassa. Ennen liittymistään U-KISS -yhtyeeseen hän oli esiintynyt Macaossa erään uhkapelejä vastustavan kampanjan mainoselokuvassa. Hän puhuu sujuvasti kahdeksaa kieltä: kantoninkiinaa, mandariinikiinaa, portugalia, englantia, espanjaa, koreaa, japania ja ranskaa.
Alexander ja hänen perheensä ovat kristittyjä, ja hän oli jonkin aikaa mukana eteläkorealaisessa kristillisen musiikin yhtyeessä 3rd Wawe Music. Mentorinaan hän pitää Jaeson Mata.
Vuonna 2014 Alexander lopetti useimmat sooloesiintymisensä ja päätti jatkaa opintojaan. Hän suoritti Korean yliopistossa kaksi tutkintoa, journalismissa ja joukkotiedotuksessa sekä taloushallinnossa. Hän on muutaman kerran itsekin pitänyt vierailijana luentoja tietämyksestään Korean viihdeteollisuudesta. Hän on saanut Academic Excellence -palkinnon neljä kertaa.
Hän asuu nykyään Soulissa Etelä-Koreassa.
Diskografia > Singlet

"I Just" (2011)
Diskografia > Vierailijana

"Your Love" (feat. Alexander) — Hye Ji (2011)
Diskografia > Alkuperäisäänitteet

Hero Challenge OST - "Hero" (2010)
Real School OST Part 1 - "Kiss Me, Always" (2011)
Immortal Classic OST - "The Kimchi Song"
3 Peas In A Pod OST - "You and I" (2013)
My Korean Jagiya OST- "My Jagiya", feat: Heart Evangelista (2017)
Diskografia > Yhteislevyt > Single

2018: S.M.N. [AXM:nä (Maruccin kanssa)a]
Filmographia > Elokuvat

| Vuosi | Elokuva | Rooli | Huomautuksia |
| --- | --- | --- | --- |
| 2013 | 3 Peas in a Pod | Peter | Pääohjaaja |
Filmographia > Draamat

| Vuosi | Draama | Kanava | Rooli | Huomautuksia | Maa |
| --- | --- | --- | --- | --- | --- |
| 2012 | Immortal Masterpiece | Channel A | Alexander |  | Etelä-Korea |
| 2013 | God's Quiz 3 | OCN | Lee Han-seo | Cameo (Jakso 6) | Etelä-Korea |
| 2016 | Moorim School: Saga of the Brave | KBS | Yeob Jung |  | Etelä-Korea |
| 2017 | My Korean Jagiya | GMA Network | Kim Jun-ho | Päähenkilö | Filippiinit |
| 2017 | Dear Uge | GMA Network | Alexander |  | Filippiinit |
| 2018 | Daig Kayo Ng Lola Ko | GMA Network | Gab |  | Filippiinit |
Filmographia > Radio

| Vuosi | Ohjelma | Huomautuksia |
| --- | --- | --- |
| 2012 | FM988: Xander Kpop | Juontaja (Malesian radio) |
| 2015 | Arirang Radio: The Ugly Truth | toinen juontaja yhdessä Isakin kanssa |
| 2017 | tbs eFM 101.3Mhz Double Date | toinen juontaja yhdessä Kevin Ohin kanssa |
| 2019 | tbs eFM 101.3Mhz All Things Kpop | toinen juontaja yhdessä Killagramsin kanssa |
Käännös suomeksi
Latvian parlamenttivaalit 2018

Latvian parlamenttivaalit 2018 järjestettiin 6. lokakuuta 2018.
Kun kaikkien 1 078 vaalipiirin äänet oli laskettu, vaalissa oli annettu 839 000 hyväksyttyä ääntä. Sosiaalidemokraattinen puolue ”Harmonia” (SDPS) sai äänistä 19,80 %, KPV LV 14,25 %, Uusi konservatiivinen puolue (JKP) 13,59 %, Attīstībai/Par! (AP!) 12,04 %, Kansallinen liittouma (NA) 11,01 %, Vihreiden ja maanviljelijöiden liitto (ZZS) 9,91 %, Yhtenäisyys 6,69 %, Latvijas Reģionu apvienība (LRA) 4,14 % ja Latvijas Krievu savienība (LKS) 3,20 %. SDPS sai Latvian parlamentin Saeiman paikoista 23, KPV LV 16, JKP 16, AP! 13, NA 13, ZZS 11 ja Yhtenäisyys 8. Muut puolueet eivät saaneet paikkoja parlamenttiin.
Vaalien äänestysprosentti oli 54,60 %.
Angela Kovács

Angela Kovács vuonna 2016.
Angela Anna Margareta Kovács (s. 23. toukokuuta 1964 Uppsala) on ruotsalainen näyttelijä. Hän näytellyt etsivä Ann-Britt Höglundia Wallander-elokuvasarjassa sekä pääosaa Irene Huss -elokuvasarjassa. Hänen sukunimensä on peräisin hänen isältään, joka oli unkarilainen.
Kurt Elling

| Kurt Elling |
| --- | --- |
 Elling esiintymässä 2006 Newport Jazz Festivalilla.
Henkilötiedot
Syntynyt: 2. marraskuuta 1967 (ikä 56) Chicago, Illinois, Yhdysvallat
Ammatti:  muusikko, säveltäjä
Muusikko
Aktiivisena:  1995–
Tyylilajit:  jazz
Soittimet:  laulaja
Levy-yhtiöt:  Blue Note Records   Concord Jazz
Aiheesta muualla
Kotisivut
  [ Muokkaa Wikidatassa ] [ ohje ]  
Kurt Elling (2. marraskuuta 1967 Chicago, Illinois, Yhdysvallat) on yhdysvaltalainen jazzlaulaja, -säveltäjä ja -sanoittaja. Hän sai huomiota jazzmaailmassa heti vuonna 1995 julkaistun debyyttialbuminsa Close Your Eyes jälkeen. Hän on tämän jälkeen julkaissut useita albumeita. Elling tunnetaan erityisesti vocalese-tyylistä, jossa hän tekee omia sanoituksiaan tunnetuiden improvisoitujen jazzsoolojen päälle. Elling on voittanut yhden Grammy-palkinnon ja valittu 13 kertaa Down Beat -lehden vuoden mieslaulajaksi.
Elämä ja ura

Kurt Elling syntyi Chicagossa vuonna 1967. Hän päätti keskittyä musiikkiuraan opiskelessaan Chicagon yliopistossa ylempää korkeakoulututkintoa filosofiasta.
Elling alkoi luoda uraansa Chicagon pienissä klubissa, erityisesti Green Millissä, ja sen jälkeen ympäri Keskilänttä. Blue Note Records solmi demon perusteella Ellingin kanssa levytyssopimuksen ja julkaisi 1995 tämän ensimmäisen albumin Close Your Eyes. Elling sai heti huomiota jazzpiireissä, ja jazzyleisö otti hänet omakseen vuonna 1997 julkaistun The Messengerin jälkeen. This Time It’s Love vei Ellingin tyyliä enemmän balladien ja rakkauslaulujen suuntaan.
Elling keikkaili ahkerasti, ja Blue Note julkaisi vuonna 2000 Green Millin keikoista julkaistun Live in Chicago -konserttitallenteen. Seuraavana vuonna ilmestyi Ellingin kunnianhimoisin albumi Flirting with Twilight, jonka ensimmäisen kappaleen hän aloitti laulamassa Charlie Hadenin bassosooloa. Ellingin seuraavat albumit olivat Man in the Air (2003) ja Nighmoves (2007). Osana Lincoln-keskuksen American Songbook -konserttisarjaa Elling julkaisi konserttitallenteen Dedicated to You: Kurt Elling Sings the Music of Coltrane and Hartman (2009).
Ellingin seuraava oma albumi The Gate ilmestyi 2011. Se oli hänen provosoivin albuminsa, jossa modernit jazzstandardit rinnastettu pop-, rock- ja soulsävelten kanssa. Albumilla soitti monia tunnettuja muusikoita, kuten Laurence Hobgood, John Patitucci ja Bob Mintzer. Ellingin 1619 Broadway – The Brill Building Project (2012) oli kunnianosoitus Brill Buildingista 1950- ja 1960-luvulla tulleelle popmusiikille. Passion World (2015) -albumissa Elling yhdisteli erilaisia tyylejä ympäri maailmaa.
Tyyli ja tunnustukset

Ellingillä on neljän oktaavin baritoniääni. Hänen kappaleissaan on hänen itsensä tekemiä sävellyksiä ja jazzstandardien moderneja tulkintoja. Niissä kaikissa hän käyttää myös improvisaatiota, scat-laulua, spoken wordia ja runoutta. Elling on erikoistunut erityisesti niin sanottuun vocalese-tyyliin, jossa sanoitetaan tunnettuja improvisoituja jazzsooloja. Hän on tehnyt lyriikoita muun muassa Wayne Shorterin, Keith Jarrettin ja Pat Methenyn kappaleisiin.
Elling on ollut 2000-luvun menestyneimpiä jazzlaulajia, ja hän on voittanut useita palkintoja. Down Beat -musiikkilehden kriitikot valitsivat hänet 14 kertaa (2000–2013) vuoden parhaaksi mieslaulajaksi. Yleisöäänestyksen hän on voittanut kahdeksan kertaa. JazzTimes-lehden yleisöäänestyksessä hänet on valittu parhaaksi mieslaulajaksi myös kahdeksan kertaa. Hän on ollut 13 kertaa ehdolla Grammy-palkintoon. Albumista Dedicated to You: Kurt Elling Sings the Music of Coltrane and Hartman Elling voitti parhaan lauletun jazzalbumin Grammyn.
Aiheesta muualla

Kuvia tai muita tiedostoja aiheesta Kurt Elling Wikimedia Commonsissa
Kotisivut (englanniksi)
Lamían arkeologinen museo

| Lamían arkeologinen museo Αρχαιολογικό Μουσείο Λαμίας |
| --- | --- |
 Lamían arkeologisen museon kokoelmia.
Tyyppi:  arkeologinen museo
Sijainti:  Lamía, Fthiotis, Keski-Kreikka, Kreikka
Perustettu:  1994
Koordinaatit:  38°54′16″N, 22°26′6″E
 fiLamían arkeologinen museo 
   
Lamían arkeologinen museo (kreik. Αρχαιολογικό Μουσείο Λαμίας, Archaiologikó Mouseío Lamías) on arkeologinen museo Lamían kaupungissa Kreikassa. Se esittelee Fthiotiin alueelta Keski-Kreikasta löydettyä esihistoriallista ja antiikin aikaista esineistöä.
Museo avattiin vuonna 1994. Se toimii entisessä vuonna 1830 rakennetussa varuskuntarakennuksessa, joka oli asevoimien käytössä toiseen maailmansotaan saakka. Rakennuksen muutostyöt museoksi alkoivat vuonna 1984.
Kokoelmat

Museon kokoelmiin kuuluu löytöjä neoliittiselta kaudelta roomalaiselle kaudelle. Museoesineisiin lukeutuu muun muassa veistoksia, votiivireliefejä, hautakiviä, lattiamosaiikkeja, keramiikkaa, lasiesineitä, figuriineja eli pienoispatsaita ja kultakoruja sekä Fthiotiin antiikin aikaisten kaupunkien lyömiä rahoja. Eräitä merkittäviä esineitä kokoelmassa ovat muun muassa mykeneläiset kultakorut, kuten kultainen diadeemi, 1300–1200-luvulta eaa.; mykeneläinen torahammaskypärä samalta ajalta; attikalainen punakuviokeramiikka 400-luvulta eaa.; reliefi, joka esittää nuoren äidin synnytyksiä suojelevalle Artemis Lokhialle antamaa uhria, 300–200-luvulta eaa.; sekä puhujaa tai filosofia esittävä roomalaisaikainen patsas.
Keramiikkaa.
Keramiikkaa, mm. lekyyttejä.
Keramiikkaa: pyksiksiä.
Lasiesineitä.
Uhritoimitusta esittävä reliefi, 300/200-luku eaa.
Kultakoru.
Afrodite.
Artemiin pää.
Dionysos.
Aleksanteri Suuren pää.
Aiheesta muualla

Kuvia tai muita tiedostoja aiheesta Lamían arkeologinen museo Wikimedia Commonsissa
Kuzminkin metroasema

| Kuzminki (Кузьминки) |
| --- | --- |

 Moskovan metro 
Perustiedot
Metrolinjat:  Tagansko-Krasnopresnenskaja
Sijainti:  55.7056°N, 37.7656°E
Paikkakunta:  Moskova, Venäjä
Avattu:  31. joulukuuta 1966
Rakenne
Tyyppi:  tunneliasema
Kuzminki (ven. Кузьминки) on yksi Moskovan metron asemista. Se avattiin 31. joulukuuta 1966.
Angela M. Gurnell

Angela M. Gurnell on brittiläinen maantieteilijä, joka on tutkinut jokia. Työssään hän on yhdistänyt hydrologiaa, geomorfologiaa ja ekologiaa. Hän on tutkinut joen virtauksen ja kasvillisuuden vuorovaikutusta: sitä, miten virtaus vaikuttaa kasvillisuuteen, ja sitä, miten elävä ja kuollut kasviaines muuttaa veden virtauksia.
Gurnell on fysikaalisen maantieteen professori Queen Maryn yliopistossa Lontoossa. Sitä ennen hän on tyoskennellyt Southamptonin, Birminghamin ja King's Collegen yliopistoissa. Hän suoritti Exeterin yliopistossa tohtorin tutkinnon hydrologiassa ja kandidaatin tutkinnon maantieteessä.
Gurnell sai vuonna 2021 Euroopan geotieteiden unionin (EGU) myöntämän Alfred Wegener -mitalin.
Angelus (runokokoelma)

| Angelus: Hallusinaatioita |
| --- | --- |

Kirjailija:  A. W. Yrjänä
Genre:  runous
Kustantaja:  Johnny Kniga
Julkaistu:  2010
Ulkoasu:  nidottu
Sivumäärä:  70
ISBN:  978-951-0-36624-0

Edeltävä:  Mechanema
Löydä lisää kirjojaKirjallisuuden teemasivulta
Angelus on A. W. Yrjänän vuonna 2010 ilmestynyt viides runokokoelma. Angelus on latinaa ja tarkoittaa enkeliä. Se on myös keskeinen rukous katolisessa perinteessä. Kokoelma on jaettu neljään osaan, jotka ovat Invokaatio, Anagenesis, Toinen invokaatio ja Angelus. Molemmissa invokaatioissa on vain yksi runo. Kokoelma käsittelee nykypolitiikkaa sumerilaiskulttuurin kautta.
Aiheesta muualla

Antti Karkiainen: A.W. Yrjänä: ”Uniennäkeminen alkoi jo karata käsistä”. Suomen kuvalehti 9.10.2010.
J.A. Kaunisto: Angelus (Arkistoitu – Internet Archive). Mesta.net 18.10.2010.
Erkka Mykkänen: Rokkari sekoittaa tarut, unet ja arjen. Helsingin sanomat 13.11.2010.
Hannu Poutiainen: Angelus[vanhentunut linkki]. Savon sanomat 19.11.2010.
Miikka Laihinen: Kalju apina ei lakkaa puhumasta[vanhentunut linkki]. Turun sanomat 21.3.2011.
Esa Mäkijärvi: Aikalaiskritiikkiä. Katsaus.
Amma Asante

| Amma Asante |
| --- | --- |

Henkilötiedot
Syntynyt: 13. syyskuuta 1969 (ikä 55) Lambeth, Lontoo, Yhdistynyt kuningaskunta
Ammatti:  ohjaaja, käsikirjoittaja
Aiheesta muualla
www.ammaasante.com
IMDb 
Elonet
Amma Asante (s. 13. syyskuuta 1969) on brittiläinen ohjaaja ja käsikirjoittaja. Asanten ensimmäinen ohjaustyö oli A Way of Life vuonna 2004, josta hänet palkittiin parhaan ohjaajatulokkaan Bafta-palkinnolla. Hänen seuraava ohjaustyönsä oli Belle vuonna 2013. Kolmas pitkä elokuva A United Kingdom sai ensi-iltansa vuonna 2016.
Asanten vanhemmat ovat kotoisin Ghanasta, mutta hän itse varttui Lambethissa Lontoossa.
Aiheesta muualla

Amma Asante Internet Movie Databasessa. (englanniksi)